text: जल संसाधन मंत्रालय, नदी विकास और गंगा संरक्षण ने विश्व बैंक की सहायता से बांधों के पुनरूद्धार और सुधार परियोजना (डीआरआईबी) के जरिये बांधों की सुरक्षा के क्षेत्र में क्षमता निर्माण के लिए कुछ चुने हुए प्रमुख शैक्षणिक और अनुसंधान संस्थानों को अपने साथ लिया है। इसमें परीक्षण प्रयोगशालाओं को मजबूत बनाना, विश्लेषण की क्षमता बढ़ाना, दुनिया के सर्वश्रेष्ठ संस्थानों का दौरा और इन संस्थानों के प्राध्यापक को बांध की सुरक्षा से जुड़े मुद्दों से अवगत कराना शामिल है।